তাই সে একমনে মাইক্রোসফটের হেল্প ফাইলস পড়ছে। সে জানে যায়িদ তাকে ফলো করছে, এমনকি কতবার, কখন তাকিয়েছে তাও জানে। স্যুট রুমে এই ওদের প্রথম দিন না, দুই ভাই-ই একে অন্যের আচরণ সম্পর্কে খুব ভালোই জানে। তাই এক পেজেই সে অনেকক্ষণ তাকিয়ে আছে, যেন অনেকক্ষণ পড়ার পরও বুঝতেই পারছে না বিষয়টা, আর তাই পেজ উল্টানোও হচ্ছে না। জানে ওকে এক পেজে বসে থাকতে দেখে অস্থির হয়ে উঠবে যায়িদ, আর তাই কোন ছুতো দেখিয়ে ঘরের মাঝখানে আসতে চাইবে সে, ভাইয়া কি পড়ছে দেখার জন্য।